જોકે આમાં પણ સભ્યોની વિવિધતા હોય છે, જે કોઈ પણ કુટુંબમાં જોવા મળી શકે છે. કોઈ ફુઆ કે કોઈ માસી રમૂજી હોઈ શકે તો કોઈ ફઈ કે માસા ગરમ પ્રકૃત્તિનાં હોઈ શકે. તો કોઈ સભ્ય વાતેવાતે વાંધાપડુ પણ હોઈ શકે. કેટલાંક યુવાનોને લાગી શકે કે તેમના પરિવારના ગ્રૂપમાં માત્ર વડીલોનું જ જોર છે તો તેઓ નિષ્ક્રિય થઇ જાય તેવું બને. તો કોઈ ગ્રૂપમાં વડીલોને યુવાન પરિવારજનોની બહુમતી લાગે તો તેઓ ગ્રૂપમાંથી નીકળી જાય તેવું બની શકે.